PRITARTA

 Kupiškio rajono savivaldybės tarybos

2019 m. kovo d. sprendimu Nr. TS-

**DĖL KUPIŠKIO RAJONO SAVIVALDYBĖS PRIEŠGAISRINĖS TARNYBOS VADOVO 2018 METŲ VEIKLOS ATASKAITOS**

**I SKYRIUS**

**ĮŽANGA. BENDROSIOS ŽINIOS**

Kupiškio rajono savivaldybės priešgaisrinė tarnyba yra savarankiška biudžetinė įstaiga, kurią sudaro administracija ir šešios ugniagesių komandos. Tarnyba siekia užtikrinti technines bei organizacines gaisrų gesinimo ir gelbėjimo darbų priemones, gesinti gaisrus, gelbėti žmones ir jų turtą. Visos ugniagesių komandos rajone yra patogiai išdėstytos, be to sudaryta galimybė operatyviai suteikti pagalbą aplinkiniams rajonams.

 Priešgaisrinėje tarnyboje 2018 m. gruodžio 31 d. dirbo 54 darbuotojai. Noriūnų, Skapiškio, Šimonių ugniagesių komandose dirbo po 9 ugniagesius, Adomynės, Alizavos, Žaidelių ugniagesių komandose po 8 ugniagesius. Administracijoje dirbo 3 darbuotojai. Visi ugniagesiai atitinka jiems keliamus reikalavimus.

 Ugniagesių komandos:

 Adomynės ugniagesių komandai skirtas gaisrinis automobilis AC30(66), 1989 m. laidos (29 m.), padidinto pravažumo, techniškai tvarkingas, sukomplektuotas. Komandos pastatas dalinai suremontuotas. Pastato būklė gera.

 Alizavos ugniagesių komandai skirtas gaisrinis automobilis AC30(66)184, 1983 m. laidos (35 m.), padidinto pravažumo, techniškai tvarkingas, sukomplektuotas. Ugniagesių komandos pastatas suremontuotas. Pastato būklė gera.

 Noriūnų ugniagesių komandai skirtas gaisrinis automobilis AC40(66), 1978 m. laidos (40 m.), padidinto pravažumo, techniškai tvarkingas, sukomplektuotas. Komandos pastatas suremontuotas. Pastato būklė gera.

 Skapiškio ugniagesių komandai skirtas gaisrinis automobilis AC30(66)184A, 1990 m. laidos (28 m.), padidinto pravažumo, techniškai tvarkingas, sukomplektuotas. Pastato būklė gera.

Šimonių ugniagesių komandai skirtas gaisrinis automobilis AC30(66)184, 1982 m. laidos (36 m.), padidinto pravažumo, techniškai tvarkingas, sukomplektuotas. Pastato būklė gera.

Žaidelių ugniagesių komandai skirti du gaisriniai automobiliai: vandenvežis AC60 (Scania R10)LS38, 1982 m. laidos (36 m.) ir AC40/2,5 Renault Midlum 210, 2000 m. laidos. Automobiliai sukomplektuoti, techniškai tvarkingi. Pastato būklė gera.

**II SKYRIUS**

**VEIKLOS ATASKAITOS RODIKLIŲ SUVESTINĖ**

 2018 metų išvykimai į gaisrus, gelbėjimo ir kitus darbus:

|  |  |  |  |
| --- | --- | --- | --- |
| Savivaldybės priešgaisrinės tarnybosugniagesių komanda | Išvykimai (vnt.) | Savivaldybės priešgaisrinės tarnybos užgesinta gaisrų (vnt.) |  Išgel-bėta žmo- nių gaisre (vnt.) |
| iš viso | į gaisro vietągyvenama-jame sektoriuje | į gaisro vietą atvirojeteritorijoje | į gelbėjimo darbus | į kitusdarbus\* |
| 1 | 2 | 3 | 4 | 5 | 6 | 7 | 8 |
| Adomynės  | 59 | 5 | 2 | 5 | 47 | 7 | - |
| Alizavos | 55 | 12 | 4 | - | 39 | 16 | - |
| Noriūnų | 72 | 20 | 10 | 10 | 32 | 30 | - |
| Skapiškio | 62 | 8 | 3 | 9 | 42 | 11 | - |
| Šimonių | 62 | 5 | 3 | 2 | 52 | 8 | - |
| Žaidelių  | 96 | 31 | 3 | - | 62 | 34 | - |
| Iš viso | 406 | 81 | 25 | 26 | 274 | 106 | - |

* žuvusiųjų transportavimas, vandens išsiurbimas, techninė pagalba, ūkio darbai

Analizuojant iškvietimų paskirstymą tarp padalinių, matyti, kad daugiausiai kartų pagal aliarmo signalą 2018 metais vyko Noriūnų ugniagesių komanda – 40, mažiausiai – Šimonių ugniagesių komanda – 10. Per 2018 metus ugniagesių komandos į įvairius įvykius vyko 132 kartus.

2018 m. Kupiškio rajono savivaldybės priešgaisrinės tarnybos savanoriai ugniagesiai į įvykio vietą vyko 32 kartus.

 2018 metų transporto panaudojimas:

|  |  |  |  |
| --- | --- | --- | --- |
| Savivaldybės priešgaisrinės tarnybos ugniagesių komanda | Transporto priemonių, gaisrų gesinimo ir gelbėjimo konteinerių kodai | Rida per metus(km) | Suminė metinė rida (km) (rida per metus+ darbas su siurbliu+ darbas be siurblio) |
| Adomynės  | AC/1600/2400/GAZ66/L/4x4/2, ZVV226 | 438 | 1187 |
| Alizavos | AC/1600/1800/GAZ66/L/4x4/2, ZAF550 | 528 | 2136 |
| Noriūnų | AC/2200/2400/GAZ66/L/4x4/2, ZVE309 | 1358 | 3160 |
| Rezervinė,AC/2200/2400/GAZ66/L/4x4/2, ZPY660 | 342 | 430 |
| Skapiškio | AC/1600-100/1800/GAZ66/L/4x4/2, ZPY663 | 380 | 1654 |
| Šimonių | AC/1600/1800/GAZ66/L/4x4/2, ZPY652 | 399 | 1456 |
| Žaidelių | AC/2000-200/2400/RenoMidlum210/V/4x4/6, KLC-911 | 222 | 1175 |
| AC/10000/3000/SCANIA/S/6x2/2, AER261 | 811 | 2285 |

**III SKYRIUS**

**PATVIRTINTŲ ASIGNAVIMŲ NAUDOJIMAS**

Priešgaisrinė tarnyba patikėjimo teise disponuoja valstybės ir savivaldybės ilgalaikiu materialiuoju ir nematerialiuoju turtu, trumpalaikiu materialiuoju turtu, piniginėmis lėšomis, atsargomis bei atsako už patikėto turto efektyvų naudojimą ir saugumą.

Tarnybos finansavimas:

Priešgaisrinei tarnybai yra skiriamos tikslinės valstybės biudžeto lėšos. 2018 metams buvo skirta 509000,00 Eur valstybės biudžeto lėšų. Iš jų:

358700,00 Eur darbo užmokesčiui;

109331,00 Eur įmokoms socialiniam draudimui;

38047,00 Eur prekių ir paslaugų įsigijimui;

1407,00 Eur kitiems einamiesiems tikslams;

1515,00 Eur darbdavio socialinei paramai pinigais.

2018 metams priešgaisrinei tarnybai buvo skirta 12700,00 Eur savivaldybės biudžeto lėšų. Iš jų panaudota:

6823,09 Eur darbo užmokesčiui;

2764,99 Eur įmokoms socialiniam draudimui;

894,76 Eur prekių ir paslaugų naudojimui.

Visos 2018 metais priešgaisrinei tarnybai skirtos lėšos buvo panaudotos pagal paskirtį. Įstaigos kreditorinis įsiskolinimas 2018 m. gruodžio 31 d. buvo 0,75 Eur už komunalines paslaugas.

2018 m. buvo gauta 418,92 Eur lėšų už patalpų nuomą. Gautos lėšos panaudotos prekių įsigijimui, kitoms išlaidoms.

Kupiškio rajono savivaldybės tarybos 2016 m. vasario 22 d. sprendimu Nr. TS-41 „Dėl buhalterinės apskaitos tvarkymo centralizuotai“ nuo 2016 m. kovo 1 d. pavesta Kupiškio rajono savivaldybės administracijos Savivaldybės įstaigų buhalterinės apskaitos tarnybai tvarkyti Kupiškio rajono savivaldybės priešgaisrinės tarnybos buhalterinę apskaitą.

Priešgaisrinės tarnybos finansinės, ūkinės bei kitos veiklos kontrolę vykdo Savivaldybės kontrolės ir audito tarnyba, kitos įgaliotos institucijos ir įstaigos Lietuvos Respublikos teisės aktų nustatyta tvarka.

 Priešgaisrinės tarnybos finansinės ataskaitos teikiamos už visus 2018 biudžetinius metus. Finansinės ataskaitos pateikiamos Lietuvos Respublikos piniginiais vienetais - eurais. Priešgaisrinė tarnyba nuo 2010 metų sausio 1 d. taiko apskaitos politiką pagal VSAFAS.

 Priešgaisrinės tarnybos finansinių ataskaitų rinkinys parengtas vadovaujantis VSAFAS reikalavimais. Ataskaitų straipsnių, kurie neatitiktų VSAFAS reikalavimų, nėra. Nesant konkretaus VSAFAS reikalavimo, vadovaujamasi bendraisiais apskaitos principais, nustatytais 1-ajame VSAFAS „Finansinių ataskaitų rinkinio pateikimas“. Tarnybos apskaitoje registruojamas tik jos patikėjimo teise valdomas, naudojamas ir disponuojamas valstybės ir savivaldybės turtas, finansavimo sumos ir įsipareigojimai, pajamos ir sąnaudos.

 Visos ūkinės operacijos ir įvykiai registruojami tarnybos sąskaitų plano sąskaitose taikant įstaigos apskaitos politiką.

Direktorius Kazys Pakšys